ఎత్తుకు పైఎత్తు (1958 సినిమా)

ఇదే పేరుగల మరొక సినిమా కోసం ఎత్తుకు పైఎత్తు (1978 సినిమా) చూడండి.

ఎత్తుకు పైఎత్తు తాపీ చాణక్య దర్శకత్వంలో సారథీ స్టూడియోస్ 1958లో నిర్మించిన తెలుగు సినిమా. ఈ చిత్రం ద్వారా బాలయ్య వెండితెరకు పరిచయమయ్యాడు.

కథ
గోవిందయ్య, కైలాసం అనే ఇద్దరు పెద్దలు, ఒకానొక కీర్తిశేషుడు ఊళ్ళో పాఠశాలకోసం ఇచ్చిన డబ్బును కాజేయాలని చూస్తారు. అలాగే పొత్తుకుదరక పోట్లాడుకుంటున్న దంపతుల్ని విడదీసి మనోవర్తి దావాల మీద వాళ్ళని కోర్టుల వెంట తిప్ప్పి చెరిసగం పంచుకు తినబోతారు. బడి కూలిపోతే అదే బాగని అక్కడ మిల్లు కట్టబోతాడు గోవిందయ్య. అతనెక్కడ బాగుపడతాడోనని కైలాసం కంగారు పడతాడు. వీళ్ళ మూలాన చీలికలైపోయిన ఊళ్ళో జనం వీళ్ళ ఘోరాలు తెలిసికూడా ఏమీ చేయలేని స్థితిలో ఉంటారు. ఎన్నికల వేళకు వాళ్ళు కళ్ళు తెరుస్తారు. బడిపంతులూ, గోవిందయ్య మేనల్లుడు రాజా జనానికి పరిస్థితులు వివరించి చెబుతారు. తరువాత అంతా కూడబలుక్కుని వంచకుల ఎత్తులకు పై యెత్తు వేసి, వాళ్ళకు బుద్ధి చెప్పి ఊరు బాగుచేసుకుంటారు.

సాంకేతికవర్గం
 కథ: నాగార్జున
 మాటలు: తాపీ ధర్మారావు, నార్ల చిరంజీవి, కొండేపూడి
 పాటలు: కొసరాజు రాఘవయ్యచౌదరి, తాపీ ధర్మారావు
 సంగీతం: వేణు
 నృత్యాలు: వేదాంతం జగన్నాథశర్మ
 కళ:వి.సూరన్న
 కూర్పు: సంజీవి
 ఛాయాగ్రహణం:యూసుఫ్ మూల్జి

నటీనటులు
 గుమ్మడి
 సి.ఎస్.ఆర్.
 రేలంగి
 లక్ష్మీరాజ్యం
 వల్లం నరసింహారావు
 నాగయ్య
 షావుకారు జానకి
 బాలయ్య
 పెరుమాళ్ళు
 నిర్మలాదేవి
 ఛాయాదేవి
 పార్వతి
 హేమలత
 బొడ్డపాటి
 సుబ్రహ్మణ్యం
 కుమారి బాల

పాటలు
ఈ చిత్రంలోని పాటలకు వేణు సంగీతం సమకూర్చాడు.

మూలాలు

బయటి లింకులు
 

రేలంగి నటించిన సినిమాలు
నాగయ్య నటించిన సినిమాలు
గుమ్మడి నటించిన చిత్రాలు
సి.ఎస్.ఆర్. నటించిన సినిమాలు